Respublika shoshilinch tibbiy yordam ilmiy markazi Farg‘ona filiali mas’ullaridan biri Anvar Sultonov vafot etdi

Respublika shoshilinch tibbiy yordam ilmiy markazi Farg‘ona filiali direktorining davolash ishlari bo‘yicha o‘rinbosari Anvar Sultonov vafot etdi. Bu haqda xabar bergan “Daryo” manbasiga ko‘ra, Anvar Sultonov 2020-yil 25-sentabr kuni 58 yoshida olamdan o‘tgan.

 Anvar Sultonov
Qayd etilishicha, Anvar Sultonov tibbiyot sohasining haqiqiy bilimdoni bo‘lib oliy toifali jarroh, mohir shifokor sifatida viloyatda yuksak hurmat-e’tibor qozongan.
Shifokorning vafotiga nima sabab bo‘lgani ma’lum qilinmagan.
Avvalroq Marg‘ilon shahar tibbiyot birlashmasi boshlig‘i Avazbek G‘aniyev, Farg‘ona viloyati O‘rmon xo‘jaligi boshqarmasi boshlig‘i Mansurxo‘ja Xo‘jayev, Marg‘ilon shahar musiqali maqom teatrining oliy toifali drama artisti Kimsanboy Sobirov vafot etgani haqida xabar berilgan edi.